CELEX: 31989R2218
Language: el
Date: 1989-07-18 00:00:00
Title: Κανονισμός (Ευρατόμ) αριθ. 2218/89 του Συμβουλίου της 18ης Ιουλίου 1989 για την τροποποίηση του κανονισμού (Ευρατόμ) αριθ. 3954/87 σχετικά με τον καθορισμό των μέγιστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες

Avis juridique important

|

31989R2218

Κανονισμός (Ευρατόμ) αριθ. 2218/89 του Συμβουλίου της 18ης Ιουλίου 1989 για την τροποποίηση του κανονισμού (Ευρατόμ) αριθ. 3954/87 σχετικά με τον καθορισμό των μέγιστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες  

Επίσημη Εφημερίδα αριθ. L 211 της 22/07/1989 σ. 0001 - 0003 Φινλανδική ειδική έκδοση: Κεφάλαιο 15 τόμος 9 σ. 0085  Σουηδική ειδική έκδοση: Κεφάλαιο 15 τόμος 9 σ. 0085 

***** ΚΑΝΟΝΙΣΜΟΣ (ΕΥΡΑΤΌΜ) αριθ. 2218/89 ΤΟΥ ΣΥΜΒΟΥΛΙΟΥ  της 18ης Ιουλίου 1989  για την τροποποίηση του κανονισμού (Ευρατόμ) αριθ. 3954/87 σχετικά με τον καθορισμό των μέγιστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 31,  την πρόταση της Επιτροπής που διατυπώθηκε μετά τη λήψη της γνώμης ομάδας εμπειρογνωμόνων που όρισε η Επιστημονική και Τεχνική Επιτροπή (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το παράρτημα του κανονισμού (Ευρατόμ) αριθ. 3954/87 (4) περιέχει στήλες που αντιστοιχούν στα ανώτερα επιτρεπτά επίπεδα, για τα τρόφιμα και τις ζωοτροφές·  ότι, όμως, ορισμένες από αυτές τις στήλες δεν συμπληρώθηκαν με τα αντίστοιχα επίπεδα, εν αναμονή μελλοντικής απόφασης του Συμβουλίου μετά την ολοκλήρωση των συμπληρωματικών εργασιών στον επιστημονικό κυρίως τομέα·  ότι στις 14 Ιουνίου και στις 9 Δεκεμβρίου 1987 η Επιτροπή υπέβαλε αντιστοίχως στο Συμβούλιο δύο ανακοινώσεις για τις συμπληρώσεις που πρέπει να γίνουν στο παράρτημα του προαναφερόμενου κανονισμού· ότι οι ανακοινώσεις αυτές καταρτίστηκαν μετά τη γνωμοδότηση της ομάδας εμπειρογνωμόνων που αναφέρεται στο άρθρο 31 της συνθήκης Ευρατόμ·  ότι, ως εκ τούτου, το παράρτημα του κανονισμού (Ευρατόμ) αριθ. 3954/87 πρέπει να συμπληρωθεί·  ότι, άλλωστε, πρέπει να αναπροσαρμοστούν ορισμένα στοιχεία σχετικά με αυτό το παράρτημα, κυρίως με βάση τις πλέον πρόσφατες σχετικές επιστημονικές εργασίες·  ότι, τέλος, κρίνεται σκόπιμο να παγιωθούν σε ενιαίο σχήμα τα επίπεδα και τα στοιχεία που αφορούν το εν λόγω παράρτημα·  ότι, εξάλλου, εν όψει μελλοντικών συμπληρωματικών εργασιών, είναι σκόπιμο να προβλεφθεί για τον καθορισμό των ανωτάτων επιτρεπτών επιπέδων για τις ζωοτροφές η εφαρμογή της διαδικασίας του άρθρου 7 του εν λόγω κανονισμού· ότι, κατά συνέπεια, ενδείκνυται να συμπληρωθεί ο κανονισμός ως προς το σημείο αυτό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (Ευρατόμ) αριθ. 3954/87 του Συμβουλίου αντικαθίσταται από το παράρτημα του παρόντος κανονισμού.  Άρθρο 2  Το άρθρο 7 του κανονισμού (Ευρατόμ) αριθ. 3954/87 αντικαθίσταται ως εξής:  «Άρθρο 7  Οι κανόνες εφαρμογής του παρόντος κανονισμού, ένας πίνακας των τροφίμων ήσσονος σημασίας και τα μέγιστα επίπεδα μόλυνσης που ισχύουν για αυτά καθώς και τα μέγιστα επίπεδα για τις ζωοτροφές θεσπίζονται με τη διαδικασία του άρθρου 30 του κανονισμού (ΕΟΚ) αριθ. 804/68, το οποίο εφαρμόζεται κατ' αναλογία. Δημιουργείται προς τούτο ειδική επιτροπή.»  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Ιουλίου 1989.  Για το Συμβούλιο  Ο Πρόεδρος  R. DUMAS  (1) ΕΕ αριθ. C 174 της 2. 7. 1987, σ. 6.  (2) ΕΕ αριθ. C 13 της 18. 1. 1988, σ. 61.  (3) ΕΕ αριθ. C 180 της 8. 7. 1987, σ. 20.  (4) ΕΕ αριθ. L 371 της 30. 12. 1987, σ. 11.  ΠΑΡΑΡΤΗΜΑ  «ΠΑΡΑΡΤΗΜΑ  ΜΕΓΙΣΤΑ ΕΠΙΤΡΕΠΤΑ ΕΠΙΠΕΔΑ ΓΙΑ ΤΡΟΦΙΜΑ ΚΑΙ ΖΩΟΤΡΟΦΕΣ (Bq/kg)  1.2,5.6 //  //  //  //  // Τρόφιμα (1)   // Κτηνοτροφές (2)   //  //  // 1.2.3.4.5.6 //  // Βρεφικές τροφές (3)  // Γαλακτοκομικά  προϊόντα (4)   // Άλλα τρόφιμα εκτός  από τρόφιμα ήσσονος  σημασίας (5)   // Υγρά που  προορίζονται για  κατανάλωση (6)   //   //    //   //   //   //   //  // Ισότοπα του στροντίου, ιδίως Sr-90   // 75   // 125  // 750   // 125   //   // Ισότοπα του ιωδίου, ιδίως I-131  // 150   // 500   // 2 000   // 500   //   // Ισότοπα του πλουτωνίου και στοιχείων με μεγαλύτερο ατομικό αριθμό που εκπέμπουν σωματίδια α, ιδίως Pu-239 και Am-241   // 1   // 20  // 80   // 20   //   // Όλα τα άλλα νουκλεΐδια, με χρόνο υποδιπλασιασμού μεγαλύτερο από 10 ημέρες, ιδίως Cs-134 και Cs-137 (7)   // 400   // 1 000   // 1 250   // 1 000   //   //   //   //   //   //   //  (1) Το επίπεδο για τα συμπυκνωμένα ή αποξηραμένα προϊόντα θα υπολογίζεται βάσει του έτοιμου για κατανάλωση ανασυσταθέντος προϊόντος. Τα κράτη μέλη μπορούν να διατυπώσουν συστάσεις ως προς τους όρους διάλυσης, ώστε να τηρούνται τα ανωτέρω επιτρεπτά επίπεδα που ορίζονται βάσει του παρόντος κανονισμού.  (2) Τα ανώτατα επιτρεπτά επίπεδα για τις ζωοτροφές καθορίζονται με τη διαδικασία του άρθρου 7, δεδομένου ότι τα όρια αυτά αποσκοπούν να συμβάλουν στην τήρηση των ανωτάτων επιτρεπτών επιπέδων για τα τρόφιμα, ότι δεν μπορούν αφ' εαυτών να εξασφαλίσουν την τήρηση αυτή σε οποιαδήποτε περίπτωση και ότι δεν μειώνουν την υποχρέωση να ελέγχονται τα υφιστάμενα όρια στα προϊόντα ζωικής προελεύσεως που προορίζονται για ανθρώπινη διατροφή.  (3) Βρεφικές τροφές θεωρούνται τα τρόφιμα που προορίζονται ειδικά για τη διατροφή βρεφών κατά τους τέσσερις έως έξι πρώτους μήνες της ζωής τους, ανταποκρίνονται αφ' εαυτών στις ανάγκες διατροφής αυτής της κατηγορίας ανθρώπων και κυκλοφορούν στο λιανικό εμπόριο σε συσκευασίες με σαφή και ευδιάκριτη ένδειξη ότι πρόκειται για βρεφικές τροφές.  (4) Γαλακτοκομικά προϊόντα θεωρούνται τα προϊόντα που υπάγονται στους ακόλουθους κωδικούς ΣΟ μεταξύ των οποίων θα συμπεριληφθούν και οι ενδεχόμενες μελλοντικές αναπροσαρμογές: 0401, 0402 (εκτός του 0402 29 11).  (5) Τα ήσσονος σημασίας τρόφιμα και τα αντίστοιχα επίπεδα μόλυνσης που θα ισχύουν γι' αυτά θα ορισθούν σύμφωνα με το άρθρο 7.  (6) Υγρά τρόφιμα όπως ορίζονται στον κωδικό ΣΟ 2009 και στο κεφάλαιο 22. Οι τιμές υπολογίζονται με βάση την κατανάλωση τρεχούμενου νερού και οι ίδιες τιμές θα πρέπει να εφαρμόζονται στο πόσιμο νερό εφόσον το αποφασίσουν οι αρμόδιες αρχές των κρατών μελών.  (7) Ο άνθρακας 14, το τρίτιο και το κάλιο 40 δεν περιλαμβάνονται σ' αυτή την ομάδα.»